ספינות דבור של פלגה 915 סביב דוברת העגינה בשארם א-שייח', 1975
**פלגה 915** היא יחידת ביטחון שוטף הכפופה ישירות לפיקוד זירת ים סוף של חיל הים הישראלי.  בסיס הקבע של היחידה היה בשארם א-שייח' וכיום שוכן בבסיס אילת. ביחידה קיימת סיירת ספינות בט"ש אחת וכפופה אליה יחידת סנפיר. מפקד הפלגה קצין ים בדרגת רב-סרן.

בנוסף למשימות מיוחדות ומבצעים ימיים ללוחמה בטרור, הפלגה אחראית על הביטחון השוטף של חופי מדינת ישראל בזירת ים סוף, היחידה מהווה ציר מרכזי במאמצי המערכת הביטחונית לסכל חדירת גורמי טרור הפועלים דרך הים.

מיום הקמתה אמונה הפלגה על אבטחתן של אוניות הסוחר המפליגות לנמל אילת. מכיוון שרוב הסחורות המיובאות לארץ מובלות דרך הים, שמירת נתיבי הסחר העוברים במימיה הטריטוריאליים של ישראל הוגדרה על ידי מפקדי החיל לאורך השנים כמשימה שלא נופלת מהגנת החופים ובלימת הטרור הימי.

במהלך העשור הראשון של המאה הנוכחית עברה היחידה סדרת שינויים תפיסתיים מהותיים שהפכו אותה מיחידת סיור ימי ליחידת לוחמה רב-תכליתית הפועלת בים ובעומק החוף, ובשל כך תפסה חלק מרכזי בפעילות הביטחונית בזירה הימית במהלך מבצעים צבאיים רבים.

תהליך הכשרת לוחמים
------------------

 ערך מורחב – **פלגות הבט"ש**  

הלוחמים בפלגה מתחלקים לשניים, לוחמי כלי בט"ש, המהווים את עיקר הכוח ולוחמי סנפיר. לוחמי כלי בט"ש מגיעים לספינות לאחר מיוני טרום גיוס. בגמר הטירונות הימית, הלוחם עובר קורס בבה"ד חיל הים בהתאם למקצוע הנבחר לו, ימאי או מכונאי, קורס זה מקנה את הכלים הבסיסיים לצורך קליטה יעילה ומהירה בספינות. בסוף מסלול ההכשרה נערך טקס הענקת דרגת רב-טוראי. לאחר הגעת החיילים לפלגה מתבצעת החלוקה על פי הסיירות השונות ובהתאם לכך הצבה בספינות שיהוו גם בית וגם פלטפורמת הלחימה שעליה ישרתו, הכשרת הלוחמים לקרב מתחילה למעשה רק עם הגעת החיילים לספינות אליהן צוותו, מסלול ההכשרה הבסיסי אורך כ-שנה ושלושה חודשים ומסתיים עם קבלת סיכת הלוחם, לאחר מכן הלוחם מוסמך על העמדות השונות בספינה תחילה בתחום הנשק ולאחר מכן בתחום גילוי ניווט וקשר או בתחום המכונה.

על תהליך ההכשרה אמונים הלוחמים הוותיקים שמעבירים את הידע שלהם ללוחמים הצעירים, ומבחני ההסמכה מבוצעים לרוב על ידי הצוות הפיקודי של הספינה ( מפקד הספינה, סגן מפקד הספינה והצ'יף). הלוחמים הבולטים יוכשרו לתפקידים פיקודיים על כלי הבט"ש. מכונאים יצטרפו לסגל הספינות לתפקיד המנוען הראשי (צ'יף), ואילו ימאים ישמשו כסגני מפקדי כלי בט"ש. כמו כן, בכול ספינה יוכשר אחד מאנשי הצוות הזוטר כחובש ימי. הכשרות מתקדמות אלו מתבצעות, לכול המוקדם, לאחר צבירת ניסיון ימי של שנה בכלי הבט"ש, וביצוען מוטל על בה"ד חיל הים. משך ההכשרה לכל אחד מן התפקידים הוא ארבעה חודשים ולאחר מכן ישנו זמן חפיפה נוסף של כחודש.

יחידת סנפיר משלימה את ספינות הפלגה במשימות מיוחדות הדורשות הפעלת כלי שיט במתארים אחרים. על כן הכשרת לוחמיה שונה במקצת: במסגרת "הכשרת הלוחם" עוברים חיילי היחידה קורסי הכשרה ייעודיים: קורס טכנאי קשר אלקטרוני תת-ימי, קורסי גילוי, זיהוי ושליית מוקשים, קורס לוט"ר וקורסי לחימה אחרים. המסלול כולו משולב בנים ובנות. תהליך "הכשרת הלוחם" ביחידה כולל בנוסף לעיל, תפעול אמצעי לחימה של היחידה, מטווחים ימיים בתרחישי פח"ע, התמחות בצלילה הגנתית ותפעול סירות הכולל - סירות גומי והסמכות בסירות הליבה של היחידה, ה"צרעות". בסוף מסלול ההכשרה, מקבלים הלוחמים את סיכת "לוחם סנפיר". למתאימים/ות, לאחר פרק זמן של שנה וחצי ביחידה ניתנת האפשרות להתחיל במיונים והכשרות לקראת קורס מתקדם בבה"ד חיל הים המסמיך לוחמים לתפקיד מפקדי "צרעות".

על אף שקיימת תלות מסוימת בבה"ד חיל הים (בעיקר כיוון שהקורסים הבסיסיים והמתקדמים מועברים שם), אופן ההכשרה של הלוחמים מוטל על מפקדי הכלים והכשרות מורכבות יותר, מוטלות על פונקציות הדרכתיות ביחידה, כל זאת בעיקר בגלל אופי השירות האינטנסיבי של לוחמי הפלגה שלא מאפשר לבצע עצירת פעילות והחלפת כוחות היחידה בכוח אחר לצורך מנוחה והדרכה.

מבנה ארגוני
-----------

בפלגה קיימת סיירת אחת: **סיירת ברק**  ובנוסף קיימת יחידת סנפיר העוסקת בעבודות תחזוקה תת-ימיות וביטחון הספינות החוזרות מהסיור. אלו הן למעשה שתי היחידות הימיות בבסיס אילת. סיירת ברק היא בפיקוד קצין בדרגת סרן, לשעבר מפקד כלי שיט, בוגר בית הספר לפיקוד ימי (פי"מ) ובוגר קורס חובלים. מפקד הפלגה הוא קצין ים בדרגת רב-סרן שעבר מסלול פיקוד על כלי בט"ש או פיקוד על סטי"ל בשייטת ספינות הטילים, הלכה למעשה המבנה הארגוני של הפלגה דומה במקצת למבנהו של גדוד צה"לי, עם כמה הבדלים, שהבולט בהם הוא, שהיחידה אינה נמצאת תחת כפיפות ארגונית ליחידה גדולה יותר כגון חטיבה, אלא מהווה יחידה אוטונומית עם משימות ייחודיות לגזרה בה היא פועלת.

אופיין הייחודי של פעילות פלגות הבט"ש אינו מאפשר עצירת הפעילות של הפלגות והחלפתן בכוחות אחרים, לכן שגרת האימונים נערכת במסגרת סיירתית ומוטלת על כתפיו של מפקד הסיירת, כל זאת בתקופות אינטנסיביות וקצרות כאשר הסיירות שלא מתאמנות מעמיסות על עצמן את נטל ביצוע המשימות המבצעיות.

גלריה
-----

* תותחן ירכתיים המפעיל תותח אורליקון 20 מ"מ.תותחן ירכתיים המפעיל תותח אורליקון 20 מ"מ.
* ספינת משמר מהירה דגם "נחשול" אשר שירתה תקופה קצרה במפרץ אילת.ספינת משמר מהירה דגם "נחשול" אשר שירתה תקופה קצרה במפרץ אילת.
* ספינת דבור מאבטחת נופשים במלון באילת 1987.ספינת דבור מאבטחת נופשים במלון באילת 1987.
* דבור 906 הנעת אליסון דרייב במפרץ אילת.דבור 906 הנעת אליסון דרייב במפרץ אילת.
* ספינת דבור מסיירת במפרץ אילת, 2020.ספינת דבור מסיירת במפרץ אילת, 2020.
* ספינה דבורה סימן 4 של פלגה 915ספינה דבורה סימן 4 של פלגה 915
* ספינת דבורה של הפלגה מול המצפה התת ימיספינת דבורה של הפלגה מול המצפה התת ימי

מפקדי פלגה 915
--------------

מפקד הפלגה הוא קצין ים בדרגת רב-סרן שעבר מסלול פיקוד על כלי בט"ש או פיקוד על סטי"ל

|  |
| --- |
|  |
| **שם המפקד** | תקופת פיקוד | תרומה, פעילות ואירועים מיוחדים | תמונה |
| --- | --- | --- | --- |
| הרצל שחף | סוף 1970 – קיץ 1971 |  |  |
| אורי צור (צ'רה) | קיץ 1971 – קיץ 1972 |  |  |
| עמי אילון | קיץ 1972 – קיץ 1973 | חזר במלחמת יום הכיפורים |  |
| ישראל פטשניק | קיץ 1973 – אוקטובר 1973 | במלחמת יום הכיפורים |  |
| אברהם בן זאב | נובמבר 1973 – אפריל 1974 |  |  |
| דוד בכר | אפריל 1974 – אפריל 1975 |  |  |
| דובי גסר | אפריל 1975 – דצמבר 1975 |  |  |
| מייק אלדר | דצמבר 1975 – יולי 1976 |  |  |
| צבי ינאי | יולי 1976 – נובמבר 1977 | מש"ט דבורים |  |
| שמואל פרס | נובמבר 1977 – אוקטובר 1978 |  |  |
| דובי ברם | אוקטובר 1978 – אוקטובר 1980 |  |  |
| יהודה יפה | אוקטובר 1980 – ינואר 1982 |  |  |
| גרשון נווה | ינואר 1982 – אפריל 1982 | פינוי שארם א-שייח' |  |
| גיורא בוקסר |  |  |  |
| אברהמי סרולביץ |  |  |  |
| דודי מנטין |  |  |  |
| רוני דבני | 1989 - 1991 |  |  |
| עזראל רם | 1991 - 1992 |  |  |
| שאולי ניצן | 1992 - 1993 |  |  |
| אבידן בר סלע | 1993 - |  |  |
| מנחם לוי | 1994-1995 |  |  |
| גיורא דש | יולי 1995 לאוגוסט 1997 |  |  |
| אלון וייס | 1997-1999 |  |  |
| קובי ריף | 1999-2001 |  |  |
| יששכר אינדיג | 2003 - 2001 |  |  |
| אמיר גוטמן | 2004 - 2003 |  |  |
| צביקה שחר | 2006 - 2004 |  |  |
| יניב שחר | 2007 - 2006 |  |  |
| מיקי כהן | 2010 - 2007 |  |  |
| רונן מרקם | 2012 - 2010 |  |  |
| עירא ליף | 2014 - 2012 |  |  |
| סטיבן גורדון | 2016 - 2014 |  |  |
| יונתן קודיש | 2017 - 2016 |  |  |
| טל כהן | 2019 - 2017 |  |  |
| יועד תורן | 2019 - 2021 |  |  |
| אמיר יניב | ספטמבר 2021 - יולי 2023 |  |  |
|

לקריאה נוספת
------------

ספרו של כוכבי אזרן על פלגה 915
* אמיר מושקט ואחרים, **סיירת על הריף**, *אח"י פלברה אגדות שקרו באמת*, בית החובל, 2020, עמ'40.
* יוסף עומסי ואחרים, **לפקד על דבור מילואימניקים**, *אח"י פלברה אגדות שקרו באמת*, הוצאת בית החובל 2020, עמ' 128.
* מיכאל קורן ואחרים, **ספורט זה לא בריא**, *אח"י פלברה אגדות שקרו באמת*, הוצאת בית החובל 2020, עמ' 288.
* כוכבי אזרן, **תולדות פלגה 915 - פלגת "אבירי המפרץ"**, מילניום איילון, 2022.

קישורים חיצוניים
----------------

* **אתר אבירי המפרץ**
* בתיה שם-אל, **יחידות בחיל - היתושים בסיירת הימית של אילת אינם עוקצים**, 'בין גלים' יולי 1975 עמ' 18.
* ג'ורג'ו רקח, **שומרים על השקט בבריכה**, 'בין גלים' 164 פברואר 1985, עמ' 21.
* רענן צ'רבינסקי, **אל תסמוך על המזל**, 'בין גלים' 170–171 יוני 1987, עמ' 8.
* אבי אובל, **תקרית היכטה של חוסיין ודבור שביצע ניסוי קנים**, "בין גלים" 181 אוגוסט 1990, עמ' 26.
* אילנית פנר, **נחשול זריז ומסוכן** , 'שובל' מידעון עמותת חיל הים, אוגוסט 1998 עמ' 4.
* איתמר גיא, **מפגש נוסטלגיה לוחמי פלגה 915 6 בדצמבר 2008**, "בין גלים", מאי 2009, עמ' 48.
* ספיר משולם  ה"נחשולים" יוצאים משירות בין גלים", אוקטובר 2016, עמ' 12
* מאיר בן עזרא ובתיה ואן זיידן, **הלוחמים שחוצים את ים סוף כל השנה**, מערכת אתר צה"ל, 31 במרץ 2021.
* אורי מילשטיין, יעקב בוגץ' מספר על הדבורים בזירת ים סוף
* עמית ארז, **רב-סרן בדימוס נמרוד ארז, סגן מפקד דבור 864 בזירת ים סוף מלחמת יום הכיפורים**, דור כיפור 73, עמותת חטיבה 679.

ביאורים
-------

1. ↑  שם היחידה שימש לרישום אנשי המילואים של שייטת הטרפדות בחיפה.
2. ↑  התמונה מתקופה מאוחרת יותר.
3. ↑  התמונה מתקופה מאוחרת יותר.
4. ↑  תמונה מתקופה מאוחרת יותר.
5. ↑  תמונה מתקופה מאוחרת יותר.

הערות שוליים
------------

1. ↑  דרכי שינוע הסחורות המיובאות לארץ - מינהל סחר חוץ, באתר משרד הכלכלה.(הקישור אינו פעיל, 11.03.2018)
2. ↑  חיל הים#משימות זרוע הים הגדרת משימתו של חיל הים - אלוף (מיל') עמי איילון, באתר ויקיפדיה.
3. ↑  התמונה מתקופה מוקדמת יותר.
4. ↑  תמונה מתקופה מאוחרת יותר

|  חיל הים  |
| --- |
| מפקדת חיל הים | מספן הים • מספן המטה • מספן המודיעין • מספן הציוד • מספן כוח האדם |  |
| בסיסים | בסיס חיפה, בסיס עתלית, בסיס אשדוד, בסיס אילת, מספנת חיל הים, בסיס ציוד ותובלה, בה"ד חיל הים |
| שייטות | שייטת ספינות הטילים (שייטת 3) • שייטת הצוללות (שייטת 7) • שייטת הנחתות |
| פלגות הבט"ש | פלגה 916 • פלגה 915 • פלגה 914 |
| כוחות מיוחדים | שייטת 13 • יחידה למשימות תת-מימיות |
| יחידות נוספות | יחידת האיתור התת-מימית • יחידת סנפיר • יחידת השליטה הימית • מספנת חיל הים • המכון לרפואה ימית • מרכז מפת"ח • יחידה 663 |
| יחידות שפורקו | שייטת המשחתות (שייטת 1) • פלגות הטרפדות • פלגה 788 (חולית הכנרת) • יחידת הנצלה ימית • מרכז תקשו"ב |
| בתי ספר לפיקוד | קורס חובלים • בית הספר לפיקוד ימי |